pythainlp/thai_wikipedia_clean_20230101 huggingface dataset:
ในวิวัฒนาการของขากรรไกรสัตว์เลี้ยงลูกด้วยนม กระดูกสองชิ้น (คือ articular ของขากรรไกรล่าง และ quadrate ของขากรรไกรบน) ได้ลดขนาดลงแล้วรวมเข้าเป็นส่วนของหู และมีกระดูกอีกจำนวนหนึ่งที่เชื่อมเข้าด้วยกัน
ดังนั้น จึงขยับกระดูกต่าง ๆ ได้ไม่ดี และขากรรไกรล่างจึงเชื่อมกับกระดูกขมับด้วยข้อต่อขากรรไกร (temporomandibular joint)
มีโรคสามัญที่ข้อต่อนี้เรียกว่า temporomandibular joint dysfunction (การทำหน้าที่ผิดปกติของข้อต่อขากรรไกร) ซึ่งมีอาการเจ็บ ส่งเสียงเมื่อขยับ และขยับขากรรไกรล่างไม่สะดวก
เม่นทะเล.
เม่นทะเลมีขากรรไกรพิเศษซึ่งปรากฏเป็นส่วนที่สมมาตรกัน 5 ส่วน
แต่ละส่วนยึดกับฟันซี่เดียวที่งอกออกเรื่อย ๆ ทำด้วยแคลเซียมคาร์บอเนตที่เป็นผลึก
สารในกระบวนการสร้างและสลาย
เมแทบอไลต์ หรือ สารในกระบวนการสร้างและสลาย
เป็นสารมัธยันตร์ (intermediate) คือไม่ใช่สารที่ได้ในที่สุดของกระบวนการเมแทบอลิซึม
คำปกติจะจำกัดใช้กับสารที่โมเลกุลเล็ก
เมแทบอไลต์มีหน้าที่ต่าง ๆ รวมทั้งเป็นพลังงาน โครงสร้าง สัญญาณ (signaling) มีผลกระตุ้นหรือยับยั้งเอนไซม์ เป็นสารเร่งปฏิกิริยาเอง (โดยเป็นโคแฟกเตอร์ของเอนไซม์) ป้องกันสิ่งมีชีวิต และมีปฏิสัมพันธ์กับสิ่งมีชีวิตอื่น ๆ
เมแทบอไลต์ปฐมภูมิ  มีส่วนเกี่ยวข้องกับการเติบโต การดำรงสภาพ และการรอดชีวิตของสิ่งมีชีวิต
ตัวอย่างเช่น เอทิลีน ซึ่งสามารถผลิตในระดับอุตสาหกรรมด้วยจุลชีพ
ส่วน เมแทบอไลต์ทุติยภูมิ  ไม่เกี่ยวกับกระบวนการเช่นนั้น แต่อาจมีหน้าที่ทางนิเวศ
ตัวอย่างคือ ยาปฏิชีวนะและสารสี เช่น เรซินและ terpene
ยาปฏิชีวนะบางอย่างมีเมแทบอไลต์ปฐมภูมิเป็นสารตั้งต้น เช่น ยา actinomycin สร้างจากเมแทบอไลต์ปฐมภูมิคือ tryptophan
น้ำตาลบางอย่างเป็นเมแทบอไลต์ เช่น ฟรักโทสหรือกลูโคส ทั้งสองอยู่ในวิถีเมแทบอลิซึมของกระบวนการต่าง ๆ ในเซลล์
สารเคมีมีโมเลกุลเล็กทั้งหมดในสิ่งมีชีวิตมีปฏิกิริยาทางเมทาบอลิซึมมากมาย โดยผลผลิตที่ได้จากปฏิกิริยาที่เร่งด้วยเอนไซม์หนึ่ง ๆ จะใช้เป็นสารตั้งต้นของปฏิกิริยาอีกอย่างหนึ่ง
เมทาบอไลต์จากสารประกอบเคมี ไม่ว่าที่มีตามธรรมชาติหรือที่ทำเพื่อเป็นยา เกิดจากกระบวนการเคมีชีวภาพที่สลายและกำจัดสารประกอบ
อัตราการแตกสารประกอบเป็นตัวกำหนดระยะและความแรงของปฏิกิริยา
การกำหนดเมแทบอไลต์ของสารประกอบที่ใช้เป็นยา คือเมแทบอลิซึมของยา เป็นส่วนสำคัญในการค้นพบยา เพราะทำให้สามารถเข้าใจผลข้างเคียงที่ไม่ต้องการ
เมแทบอไลต์
Metabolite
เขตเกร็ยเวอมาเคอร์
เขตเกร็ยเวอมาเคอร์  เป็นเขตการปกครองเขตหนึ่งในอดีตของประเทศลักเซมเบิร์ก ประกอบด้วย 3 อำเภอ และ 26 เทศบาล
แบ่งเป็นแต่ละอำเภอดังนี้:
เขตนี้ติดต่อกับ:
เนื้อสัตว์ที่ผ่านกระบวนการผลิต
โรคเซลิแอค
มนุษย์ไฟฟ้า แจ็คเกอร์
ต่อมสร้างขี้หู
รักพลิกล็อก
รักพลิกล็อก  เป็นละครโทรทัศน์ไทย แนว โรแมนติก-ดราม่า-คอมเมดี้ นำแสดงโดย คณิน ชอบประดิถ,ปีเตอร์ เดนแมน, สุชาร์ มานะยิ่ง และ มณีรัตน์ ศรีจรูญ ผลิตโดย บริษัท นอร์ธสตาร์ โปรดักชั่น จำกัด ดัดแปลงจากบทประพันธ์ของ เทพิตา กำกับการแสดงโดย สรัสวดี วงศ์สมเพ็ชร ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.45 - 23.00 น. และวันเสาร์ถึงวันอาทิตย์ เวลา 20.15 - 22.45 น. ทาง ช่อง 33 เริ่มตอนแรกวันศุกร์ที่ 23 พฤศจิกายน 2561
ไผ่เลี้ยง
ไผ่เลี้ยง ("Bambusa multiplex") เป็นสายพันธุ์ของไผ่ มีถิ่นกำเนิดในจีน (จังหวัด Guangdong, Guangxi, Hainan, Hunan, Jiangxi, Sichuan, Yunnan) เนปาล, ภูฏาน, รัฐอัสสัม, ศรีลังกา, ไต้หวัน, และส่วนเหนือของอินโดจีน นอกจากนี้ยังพบได้ในอิรัก, มาดากัสการ์, มอริเชียส, เซเชลส์, อนุทวีปอินเดีย, บางส่วนของอเมริกาใต้, เวสต์อินดีส, และทางตะวันออกเฉียงใต้ของสหรัฐอเมริกา (ฟลอริดา, จอร์เจีย, แอละแบมา)
มีความสูง 2-3 เมตร มีลำต้นสูง เส้นผ่าศูนย์กลาง 2-6 เซนติเมตร พุ่มกว้าง 4-6 เมตร ลำกลมและเกลี้ยง สีเขียวเป็นมันและมีขนสีขาวนวลอยู่ตามข้อ และใบเป็นลักษณะแคบเล็ก ปลายแหลม ขอบใบเรียบ ใบแตกออกบริเวณกลางลำ ทำให้ดูเป็นพุ่มอยู่ส่วนยอดของต้น มีใบดกมาก
สามารถขยายพันธุ์ด้วยการแยกกอ
อำเภอเกร็ยเวอมาเคอร์
เกร็ยเวอมาเคอร์  เป็นอำเภอของประเทศลักเซมเบิร์ก เมืองหลักของอำเภอนี้ก็ชื่อว่าเกร็ยเวอมาเคอร์
รายชื่อเทศบาลและประชากรในแต่ละเทศบาล
ติดต่อกับเขตการปกครองต่าง ๆ ดังนี้:
วิทยาลัยสตรีฮะกุโฮ
การเลือกตั้งสหรัฐอเมริกา ค.ศ. 2018
คุนิเกียว
จังหวัดบาลือเคซีร์
จังหวัดบาลือเคซีร์  เป็นจังหวัดทางภาคตะวันตกเฉียงเหนือของตุรกีซึ่งอยู่ในแนวชายฝั่งทะเลมาร์มาราและทะเลอีเจียน มีอาณาเขตทางทิศตะวันตกติดต่อกับจังหวัดชานักกาเล ทิศตะวันตกเฉียงใต้ติดต่อกับจังหวัดอิซมีร์ ทิศใต้ติดต่อกับจังหวัดมานิซา ทิศตะวันออกเฉียงใต้ติดต่อกับจังหวัดกือตาห์ยา และทิศตะวันออกติดต่อกับจังหวัดบูร์ซา และยังเป็นที่ตั้งของภูเขาอีดาด้วย
ผู้เล่นในฟุตบอลชิงแชมป์แห่งชาติอาเซียน 2018
ด้านล่างนี้คือ รายชื่อผู้เล่น สำหรับ ฟุตบอลชิงแชมป์แห่งชาติอาเซียน 2018 ซึ่งมี 9 ประเทศร่วมกันเป็นเจ้าภาพ จัดขึ้นตั้งแต่วันที่ 8 พฤศจิกายน ถึง 15 ธันวาคม พ.ศ. 2561
หัวหน้าผู้ฝึกสอน: พัก ฮัง-ซอ
รายชื่อผู้เล่นในรอบสุดท้ายได้ประกาศเมื่อวันที่ 3 พฤศจิกายน พ.ศ. 2561.
รายชื่อผู้เล่นในรอบสุดท้ายได้ประกาศเมื่อวันที่ 4 พฤศจิกายน พ.ศ. 2561.
หัวหน้าผู้ฝึกสอน: Antoine Hey
รายชื่อสุดท้ายได้ประกาศเมื่อวันที่ 11 พฤศจิกายน พ.ศ. 2561
หัวหน้าผู้ฝึกสอน: เฟลิกซ์ อากุสติน กอนซาเลซ
รายชื่อผู้เล่นในรอบสุดท้ายได้ประกาศเมื่อวันที่ 6 พฤศจิกายน พ.ศ. 2561.
หัวหน้าผู้ฝึกสอน: V. Sundramoorthy
รายชื่อผู้เล่นในรอบสุดท้ายได้ประกาศเมื่อวันที่ 8 พฤศจิกายน พ.ศ. 2561.
หัวหน้าผู้ฝึกสอน: มิลอวัน ราเยวัตส์
รายชื่อผู้เล่นในรอบสุดท้ายได้ประกาศเมื่อวันที่ 5 พฤศจิกายน พ.ศ. 2561.
หัวหน้าผู้ฝึกสอน: บีมา ซักตี
หัวหน้าผู้ฝึกสอน: สเวน-เยอราน เอริกซอน
รายชื่อผู้เล่นเบื้องต้นสำหรับ 29 คนได้ประกาศเมื่อวันที่ 4 พฤศจิกายน พ.ศ. 2561 ที่ศูนย์ฝึกซ้อมมะนิลา.
หัวหน้าผู้ฝึกสอน: ฟันดี อะฮ์มัด
หัวหน้าผู้ฝึกสอน: โนริโอะ สึกิตาเตะ
รายชื่อผู้เล่นในรอบสุดท้ายได้ประกาศเมื่อวันที่ 2 พฤศจิกายน พ.ศ. 2561.
จังหวัดบาร์ทึน
จังหวัดบาร์ทึน  เป็นจังหวัดเล็กจังหวัดหนึ่งทางภาคเหนือของตุรกีซึ่งอยู่ในแนวชายฝั่งทะเลดำ อยู่ถัดจากจังหวัดซองกุลดัคทางทิศตะวันออก
ความคิดอย่างอิสระ
ความคิดอย่างอิสระ  เป็นมุมมองหนึ่งทางปรัชญาซึ่งยึดหลักการที่ว่าความรู้ทุกอย่างที่เกี่ยวข้องกับความเป็นจริงจะต้องอยู่บนพื้นฐานของตรรกะ เหตุผล และประสบการณ์ มากกว่าอำนาจหน้าที่ ประเพณี วิวรณ์ หรือความเชื่อต่างๆ โดยความคิดอย่างอิสระจะเกี่ยวข้องอย่างมากกับการไม่ยอมรับระบบความเชื่อทางศาสนาหรือสังคมแบบดั้งเดิม
Mastacembelus ansorgii
Mastacembelus ansorgii เป็นสปีชีส์ของปลาที่มีก้านครีบในวงศ์ปลากระทิง (Mastacembelidae) ความยาวสูงสุด 44.5 เซนติเมตร ชื่อทางวิทยาศาสตร์ของปลาชนิดนี้ถูกเผยแพร่ครั้งแรกโดย Boulenger ในปี ค.ศ. 1905
เป็นปลาน้ำจืดในเขตภูมิอากาศแบบเขตร้อน แหล่งอาศัยตามธรรมชาติพบในลุ่มแม่น้ำกวานซา (Cuanza) ในประเทศแองโกลา
รายนามชาวไทยที่มีอายุเกิน 100 ปี
พลังงานเสรีของกิ๊บส์
ทางหลวงแผ่นดินหมายเลข 3702
ทิฟฟานี (นักร้องเกาหลีใต้)
ทางหลวงแผ่นดินหมายเลข 3701
ซิลเวนา โทมาเซลลี
ซิลเวนา พัลมา วินด์เซอร์ เคาน์เตสแห่งเซนต์แอนดรูส์ (; 28 พฤษภาคม พ.ศ. 2500) เป็นที่รู้จักในชื่อเดิมว่า ซิลเวนา โทมาเซลลี  เป็นนักวิชาการ, นักประวัติศาสตร์ประจำมหาวิทยาลัยเคมบริดจ์ และเป็นภรรยาของจอร์จ วินด์เซอร์ เอิร์ลแห่งเซนต์แอนดรูส์ พระโอรสในเจ้าชายเอ็ดเวิร์ด ดยุกแห่งเคนต์
ซิลเวนาเกิดเมื่อวันที่ 28 พฤษภาคม พ.ศ. 2500 ณ เมืองแพลเซนเทีย รัฐนิวฟันด์แลนด์และแลบราดอร์ ประเทศแคนาดา เป็นธิดาของมักซีมีเลียน คาร์ล โทมาเซลลี  ชาวซาลซ์บูร์ก กับโจซิแอน เพรสเชซ
ซิลเวนาสำเร็จการศึกษาจากประเทศแคนาดาและอังกฤษ
ซิลเวนาสมรสครั้งแรกกับจอห์น พอล โจนส์ เมื่อวันที่ 25 ธันวาคม พ.ศ. 2520 ที่เมืองแวนคูเวอร์ ประเทศแคนาดา แล้วหย่าใน พ.ศ. 2524 โดยไม่มีบุตรด้วยกัน ต่อมาเธอสมรสหนที่สองกับจอร์จ วินด์เซอร์ เอิร์ลแห่งเซนต์แอนดรูส์ เมื่อวันที่ 9 มกราคม พ.ศ. 2531 ที่เมืองลีธ ประเทศสกอตแลนด์ ทั้งคู่มีบุตรสามคน คือ
ส่วนตัวเธอนับถือศาสนาคริสต์นิกายโรมันคาทอลิก และไม่ยอมทิ้งความเชื่อหลังการสมรสกับสามีที่นับถือนิกายอังกฤษ ซึ่งไม่มีผลต่อสิทธิในการสืบราชสันตติวงศ์ของเอิร์ลแห่งเซนต์แอนดรูส์ แต่ในเวลาต่อมาเอ็ดเวิร์ดและเลดีมารีนา บุตรสองคนแรกของเธอได้เข้ารีตนิกายโรมันคาทอลิกตามเธอใน พ.ศ. 2546 และ พ.ศ. 2551 ตามลำดับ ถือเป็นการละเมิดพระราชบัญญัติว่าด้วยการสืบราชสันตติวงศ์แห่งสหราชอาณาจักร ส่งผลทั้งสองจึงถูกถอนชื่อออกจากการเป็นรัชทายาท มีเพียงเลดีอาเมเลียเพียงคนเดียวที่ยังอยู่ในลำดับการสืบราชสันตติวงศ์
การทำงานด้านวิชาการ.
ซิลเวนารับปริญญาศิลปศาสตรบัณฑิตจากมหาวิทยาลัยบริติชโคลัมเบีย และศิลปศาสตรมหาบัณฑิตจากมหาวิทยาลัยยอร์ก, มหาวิทยาลัยออนแทริโอ และมหาวิทยาลัยเคมบริดจ์เมื่อ พ.ศ. 2547 เธอมีเชี่ยวชาญด้านทฤษฎีการเมืองฝรั่งเศสและอังกฤษช่วงศตวรรษที่ 18 โดยเฉพาะความเป็นผู้หญิง รวมทั้งมีงานเขียนเกี่ยวกับจอห์น ล็อก, ฌ็อง-ฌัก รูโซ, เดวิด ฮิวม์, แมรี โวลสโตนคราฟต์ และจอห์น สจวร์ต มิลล์ เธอสอนวิชาประวัติศาสตร์ทฤษฎีการเมืองและเป็นผู้บรรยายของคณะประวัติศาสตร์ โดยเฉพาะด้านสังคมและรัฐศาสตร์
เธอเป็นสมาชิกผู้ก่อตั้งศูนย์ยุโรป เรื่องปรัชญาเกี่ยวกับเพศสภาพ (Philosophy of Gender) เมืองซีเกิน ประเทศเยอรมนี ปัจจุบันดำรงตำแหน่งเป็นผู้อำนวยการการศึกษาประวัติศาสตร์ส่วนที่ 1 สังคมและรัฐศาสตร์ วิทยาลัยเซนต์จอนส์แห่งมหาวิทยาลัยเคมบริดจ์ และเป็นอาจารย์พิเศษแก่นักศึกษาวิทยาศาสตร์ธรรมชาติในวิทยาลัยเซนต์จอนส์
ซิลเวนาได้รับการเลือกตั้งให้เป็นนักวิชาการของราชสมาคมประวัติศาสตร์
เรื่องฝันปั่นป่วยของผมกับรุ่นพี่บันนี่เกิร์ล
เรื่องฝันปั่นป่วยของผมกับรุ่นพี่บันนี่เกิร์ล หรือที่รู้จักในประเทศญี่ปุ่นโดยทั่วไปในชื่อ เซชุนบูตะยาโร  หรือในชื่อสั้น อาโอบูตะ  เป็นซีรีส์ไลต์โนเวล เขียนโดยฮาจิเมะ คาโมชิดะ และภาพโดยคีจิ มิโซกุจิ เริ่มเผยแพร่ตั้งแต่เดือนเมษายน พ.ศ. 2557 แอสกีมีเดียเวิร์กสได้เผยแพร่รวมทั้งหมดแปดเล่มภายใต้สำนักพิมพ์ Dengeki Bunko ภาคมังงะของไลต์โนเวลเรื่องนี้ซึ่งวาดภาพโดยสึกุมิ ชิชิโนมิยะ ได้เผยแพร่ลงใน Dengeki G's Comic หนังสือมังงะเซเน็งของแอสกีมีเดียเวิร์กส ตั้งแต่เดือนมกราคม พ.ศ. 2559 ส่วนรูปแบบอนิเมะโทรทัศน์ของไลต์โนเวลเรื่องนี้ผลิดโดยโคลเวอร์เวิกส์ และออกอากาศตั้งแต่วันที่ 4 ตุลาคม ถึงวันที่ 27 ธันวาคม พ.ศ. 2561 และมีรูปแบบภาพยนตร์อนิเมะในชื่อ "แรสเคิลดาสน็อตดรีมออฟเดอะดรีมมิงเกิลส์" ซึ่งเข้าฉายในวันที่ 15 มิถุนายน พ.ศ. 2562
อาซาสะกาวะ ซาคุตะ นักเรียนมัธยมปลายปี 2 ที่ฝันเห็นรุ่นพี่สาว ซากุราจิมะ ไม อดีตนักแสดง ใส่ชุดกระต่ายในห้องสมุด เขาได้พูดคุยเธอถึงเรื่องเล่าของ "ภาวะผิดปกติในวัยรุ่น” ที่พูดคุยกันบนเน็ต บ้างก็ว่าทำให้ได้ยินเสียงของใจคนอื่นมองเห็นอนาคต เปลี่ยนบุคลิกของอีกคนเป็นอีกคนและอื่น ๆ หลังได้คุยกันทำให้สนิทกับเธอมากขึ้นและร่วมไขปริศนานี้ร่วมกัน
รายชื่อเล่มของไลต์โนเวล.
แอสกีมีเดียเวิร์กส ได้เผยแพร่หนังสือมาแล้วสิบเล่มดังนี้:
พรรคประชาชาติ (พ.ศ. 2531)
พรรคประชาชาติ (พ.ศ. 2531) เป็นพรรคการเมืองที่ได้รับการจดทะเบียนเป็นพรรคการเมืองครั้งแรกตามความในพระราชบัญญัติพรรคการเมือง พ.ศ. 2524 ภายใต้ชื่อ พรรคประชาชาติ หรือ NATIONAL PARTY ในทะเบียนเลขที่ 22/2531 เมื่อวันที่ 16 มิถุนายน พ.ศ. 2531 โดยสำนักงานใหญ่ของพรรคมีที่ตั้งอยู่ ณ เลขที่ 44 ถนนพหลโยธิน ซอย 11 แขวงสามเสนใน เขตพญาไท กรุงเทพมหานคร
เครื่องหมายพรรค.
เครื่องหมายประจำพรรคประชาชาติ มีลักษณะเป็นรูปวงกลม มีเครื่องหมายตราชูประดับอยู่ด้านบน มีแถบสีธงชาติไทยบรรจุอยู่ภายในวงกลม และมีตัวอักษร “พรรคประชาชาติ” และ “NATIONAL PARTY” ปรากฏอยู่ด้วย
พรรคประชาชาติได้กำหนดแผนนโยบาย แนวความคิดในการที่จะร่วมพัฒนาประเทศ “แนวสร้างสรรค์” ในอีกรูปแบบหนึ่งที่ยังประโยชน์ต่อประเทศชาติ และประชาชนคนไทยอย่างแท้จริง เพื่อให้การปฏิบัติในภารกิจที่จะดำเนินไปด้วยดี ต้องเกิดจาก “การรวมพลังความรักชาติบ้านเมืองของชนชาวไทยทุกหมู่เหล่า” พรรคประชาชาติจึงได้ประกาศนโยบายของพรรคดังนี้
นโยบายด้านการเมือง.
พรรคประชาชาติมีความปรารถนาอย่างแรงกล้า ที่จะขอปกป้องรักษาชาติไทยอันมีองค์พระมหากษัตริย์ทรงเป็นพระประมุขของชาติ ให้คงอยู่ด้วยความเป็นไทยอย่างมั่นคง ช่วยให้ประชาชนทุกหมู่เหล่าได้มีความเป็นอยู่ และดำรงชีวิตอย่างอิสรเสรี มีความสามัคคีปรองดองกัน รวมทั้งมีความรัก ความเข้าใจในสิทธิและหน้าที่ของตนเป็นอย่างดี เพื่อที่จะได้ช่วยกันเสริมสร้างสังคมไทยให้เป็นสังคมประชาธิปไตยที่สมบูรณ์แบบ ซึ่งพรรคประชาชาติมีเจตนาแน่วแน่พร้อมที่จะพัฒนา สร้างสรรค์ให้เกิดขึ้นในประเทศไทย เพื่อบรรลุจุดมุ่งหมายดังกล่าว พรรคประชาชาติจึงได้กำหนดนโยบายและโครงสร้างด้านการเมืองไว้ ดังนี้
1.พรรคประชาชาติ จะรักษาเอกราช และอธิปไตยของชาติไว้อย่างมั่นคง
2.พรรคประชาชาติจะสร้างเสถียรภาพและความมั่นคงทางการเมือง ซึ่งถือว่าเป็นฐานที่สำคัญของการที่จะพัฒนาสังคมไทยให้เจริญรุ่งเรือง เป็นสังคมประชาธิปไตยที่สมบูรณ์แบบต่อไป
3.พรรคประชาชาติจะส่งเสริมความสามัคคีในชาติให้เป็นผลสำเร็จ
4.พรรคประชาชาติ จะปราบปรามขบวนการก่อการร้ายทุกรูปแบบ ซึ่งเป็นศัตรูบ่อนทำลายเสถียรภาพและความมั่นคงของประเทศให้ได้ผลอย่างจริงจัง
5.พรรคประชาชาติ จะประสานกลไกพรรคให้เข้ากับกลไกรัฐเพื่อให้การปฏิบัติงานสอดคล้องและดำเนินไปอย่างราบรื่นและมีประสิทธิภาพ
6.พรรคประชาชาติ จะส่งเสริมการปกครองส่วนท้องถิ่นให้เป็นพื้นฐานการปกครองระบบประชาธิปไตย
7.พรรคประชาชาติจะรักษาความสงบเรียบร้อยและความปลอดภัยของประชาชนให้ดียิ่งขึ้น
8.พรรคประชาชาติ จะส่งเสริมให้ประชาชนใช้สิทธิเสรีภาพตามบทบัญญัติแห่งรัฐธรรมนูญอย่างเต็มที่
9.พรรคประชาชาติ จะส่งเสริมให้ประชาชนเข้าใจและปฏิบัติภารกิจหน้าที่ของตนให้ดียิ่งขึ้น
10.พรรคประชาชาติ จะส่งเสริมการให้ความรู้ทางการเมืองแก่ประชาชนอย่างกว้างขวาง
นโยบายด้านเศรษฐกิจและสังคม.
พรรคประชาชาติมีนโยบายที่จะดำเนินการพัฒนาเศรษฐกิจของประเทศไทยตามระบบเสรีนิยม โดยมีแผนและโครงการที่แน่นอน ซึ่งมีจุดมุ่งหมายที่จะเสริมสร้างให้สังคมไทยเป็นสังคมที่พัฒนาและประชาชนไทยได้มีมาตรฐานการครองชีพสูงขึ้น รวมทั้งมีจุดมุ่งหมายที่จะวางรากฐานเศรษฐกิจ ที่มีความสำคัญต่อการที่จะพัฒนาเศรษฐกิจของประเทศไทยให้เจริญก้าวหน้าต่อไป “พรรคประชาชาติ” จะได้สรรหาทรัพยากรบุคคลที่มีความสามารถและประสบการณ์ เพื่อที่จะได้ดำเนินการให้เป็นไปตามนโยบายให้สำเร็จ ดังนั้นพรรคประชาชาติจึงได้กำหนดนโยบายด้านเศรษฐกิจและสังคมไว้ ดังนี้
1.พรรคประชาชาติจะพัฒนาเศรษฐกิจตามระบบเสรีนิยม โดยเน้นการพัฒนาด้านการเกษตรกรรมและอุตสาหกรรม เป็นสำคัญ รวมทั้งการพาณิชย์กรรมและการขนส่งให้ได้สัดส่วนและสอดคล้องกัน
2.พรรคประชาชาติ จะเพิ่มผลผลิตของประเทศและรายได้ประชาชาติ เพื่อยกระดับมาตรฐานการครองชีพและรายได้ของประชาชนกับส่งเสริมให้ประชาชนได้รับผลจากการพัฒนาโดยเสมอภาคและทั่วถึงยิ่งขึ้น โดยเร่งรัดกำลังการผลิตและผลผลิตของประเทศตลอดจนปรับปรุงระบบเศรษฐกิจให้มีสมรรถภาพทุกวิถีทาง และจะดำเนินการป้องกันมิให้ค่าครองชีพของประชาชนสูงขึ้นเกินความจำเป็น
3.พรรคประชาชาติ จะส่งเสริมอุตสาหกรรมเอกชนทุกประเภท โดยเฉพาะอุตสาหกรรมที่สนับสนุนการพัฒนาการเกษตร โดยจะสนับสนุนการลงทุนทั้งจากภายในและภายนอกประเทศ ส่วนในการพาณิชย์จะส่งเสริมให้มีการขยายตลาดและบริการทุกประเภทให้กว้างขวางยิ่งขึ้น
4.พรรคประชาชาติ จะสนับสนุนความก้าวหน้าทางด้านวิทยาศาสตร์และวิทยาการด้านประยุกต์โดยจะส่งเสริมและนำผลของประดิษฐ์ การวิจัย รวมทั้งการปรับปรุงต่าง ๆ มาประยุกต์ให้เหมาะสมกับภาวะและความต้องการภายในประเทศ ตลอดจนขยายบริการของรัฐให้เอกชนในด้านการประยุกต์วิทยาการสมัยใหม่ที่เห็นว่าเหมาะสมมาดำเนินการสำหรับโครงการของรัฐเอง
พรรคประชาชาติ จะรักษาเสถียรภาพการเงิน การคลัง เพื่อป้องกันภาวะเงินเฟ้อ ส่งเสริมการออมทรัพย์และการลงทุนของเอกชน กับหาทางเพิ่มรายได้ของรัฐให้สูงขึ้นโดยยึดถือหลักความเป็นธรรมแก่สังคม โดยป้องกันมิให้เกิดภาวะเงินเฟ้อขึ้น ซึ่งจะเป็นการบั่นทอนกำลังในการพัฒนา และเป็นการกระทบกระเทือนต่อการครองชีพของประชาชนส่วนใหญ่ จะหาทางเพิ่มรายได้ของรัฐให้มากขึ้น โดยจะยึดหลักความเป็นธรรมของสังคมให้เป็นแนวทางในการปรับปรุงรายได้
6.พรรคประชาชาติ จะช่วยเหลือเกษตรกรในด้านวิชาการทันสมัย เพิ่มผลผลิต ช่วยให้มีตลาดกลางช่วยประกันราคาข้าว ตลอดทั้งผลิตผลเกษตรกรรมทุกชนิด ช่วยประนอมหนี้และช่วยให้มีที่ดินเป็นของตนเอง
7.พรรคประชาชาติ จะพัฒนาการศึกษาอย่างมีแผนและให้ประสานกับแผนพัฒนาเศรษฐกิจและสังคมแห่งชาติ พร้อมทั้งจะให้การศึกษาอบรมแก่ชาวไทยอย่างทั่วถึง โดยกำหนดเป้าหมายไว้ในแผนการศึกษาให้สอดคล้องกับแผนพัฒนาเศรษฐกิจ
พรรคประชาชาติ ยึดหลักนโยบายการต่างประเทศเป็นเรื่องสำคัญเพราะเกี่ยวกับประโยชน์ส่วนรวมของชาติ ในการดำเนินนโยบายการต่างประเทศนั้น หลักสำคัญมีอยู่ว่าจะต้องปฏิบัติตนโดยสร้างความเชื่อถือและความเห็นอกเห็นใจให้เกิดขึ้นในหมู่ประเทศซึ่งประกอบเป็นสหประชาชาติและนานาประเทศอื่น ๆ เพราะการปฏิบัติเช่นนั้นได้นำมาซึ่งผลดียิ่งแก่ประเทศชาติ ฉะนั้นพรรคประชาชาติจึงมีนโยบายที่จะส่งเสริมพันธไมตรี ตลอดทั้งความเข้าใจอันดี ซึ่งมีอยู่อย่างแน่นแฟ้นกับสหประชาชาติและนานาประเทศอยู่แล้วให้ดียิ่งขึ้นไป และร่วมมืออย่างเต็มที่กับสหประชาชาติตลอดทั้งปฏิบัติการให้เป็นไปตามพันธกรณีระหว่างประเทศ ซึ่งมีอยู่อย่างเคร่งครัด และโดยสุจริตใจในการนี้ พรรคประชาชาติหวังว่าจะได้ความร่วมมืออย่างเต็มที่จากประชาชนพลเมืองของชาติไทย ด้วยเหตุนี้พรรคประชาชาติจึงได้กำหนดนโยบายต่างประเทศไว้ดังต่อไปนี้
1.พรรคประชาชาติ จะรักษาศักดิ์ศรีและเกียรติภูมิประเทศไทยในการดำเนินความสัมพันธ์กับประเทศอื่นให้สูงยิ่งขึ้น
2.พรรคประชาชาติ จะสนับสนุนให้ประเทศไทยร่วมมือกับองค์การสหประชาชาติอย่างเต็มที่ เพื่อให้องค์การนี้สามารถปฏิบัติหน้าที่ในการรักษาสันติภาพ และความมั่นคงระหว่างประเทศได้อย่างแท้จริง
3.พรรคประชาชาติ สนับสนุนร่วมมือกันอย่างใกล้ชิดระหว่างประเทศไทยกับประเทศเพื่อนบ้าน เพื่อสร้างองค์การภูมิภาคขึ้นทำหน้าที่ช่วยองค์การสหประชาชาติในการรักษาความสงบเรียบร้อยและสร้างความเจริญมั่นคงทางด้านเศรษฐกิจสังคม และการเมืองเพื่ออำนวยประโยชน์แก่ประเทศไทยให้มากยิ่งขึ้น
4.พรรคประชาชาติ สนับสนุนนโยบายผูกมิตรกับทุกประเทศในโลกที่ไม่มีเจตนามุ่งร้ายต่อประเทศไทย
5.พรรคประชาชาติ สนับสนุนวิธีการระงับความขัดแย้งระหว่างประเทศโดยสันติวิธี
6.พรรคประชาชาติ เน้นปัญหาการเสริมสร้างเศรษฐกิจระหว่างประเทศให้มั่นคงยิ่งขึ้น
นโยบายด้านการบริหารราชการแผ่นดินในประเทศ.
พรรคประชาชาติมีความปรารถนาอย่างแรงกล้าที่จะปรับปรุงระบบการบริหารราชการแผ่นดินของประเทศไทยให้สามารถตอบสนองความต้องการรีบด่วนของประเทศชาติและของประชาชนให้มีประสิทธิภาพยิ่งขึ้น ทั้งโดยยึดถือหลักเอกภาพในระดับนโยบายอันจะเป็นผลทำให้เกิดความร่วมแรงร่วมใจกันภายในชาติ และเป็นหลักผลักดันให้สังคมไทยได้พัฒนาเป็นสังคมประชาธิปไตยที่สมบูรณ์ขึ้น เพื่อที่จะบรรลุจุดหมายดังกล่าว พรรคประชาชาติ จึงกำหนดนโยบายและโครงการด้านการบริหารราชการแผ่นดิน ไว้ดังนี้
1.พรรคประชาชาติ จะจัดระบบการบริหารให้มีประสิทธิภาพเพื่อเป็นจักรกลในการรวบรวม และระดมทรัพยากรทั้งมวลภายในชาติ ทั้งกำลังกาย กำลังใจ กำลังสติปัญญา และทรัพยากรธรรมชาติอื่น ๆ ให้พุ่งไปในการดำเนินบริการสาธารณะอย่างสมบูรณ์
2.พรรคประชาชาติ จะจัดระบบวิธีการประสานงานให้มีประสิทธิภาพยิ่งขึ้น โดยยึดหลักเอกภาพในระดับนโยบายเป็นหลัก
3.พรรคประชาชาติ จะจัดระบบการบริหารระดับท้องถิ่น ภูมิภาค และส่วนกลางให้สอดคล้องและประสานกันยิ่งขึ้น เพื่อขจัดความล่าช้า ซ้ำซ้อนและสูญเปล่าในการดำเนินบริการสาธารณะ
4.พรรคประชาชาติ จะจัดการบริหารให้สอดคล้องกับความต้องการของประชาชนชาวไทยทุกหมู่ทุกเหล่าและทุกท้องถิ่น โดยคำนึงถึงความเหมาะสมแก่สภาพความเป็นอยู่ ประเพณีวัฒนธรรมของแต่ละหมู่เหล่าและท้องถิ่นนั้น ๆ
5.พรรคประชาชาติ จะยึดหลักจิตวิทยา และมนุษยสัมพันธ์ในการดำเนินบริการสาธารณะเพื่อให้เกิดความสามัคคีสมานเป็นอันหนึ่งอันเดียวในหมู่ข้าราชการด้วยกัน และข้าราชการกับประชาชนยิ่งขึ้น
พรรคประชาชาติมีคณะกรรมการบริหารพรรคเมื่อแรกจดทะเบียนจัดตั้ง ทั้งสิ้น 14 คน โดยตำแหน่งสำคัญ ๆ มีรายชื่อดังต่อไปนี้
ในการเลือกตั้งทั่วไป เมื่ออาทิตย์ที่ 24 กรกฎาคม พ.ศ. 2531 พรรคประชาชาติได้ส่งตัวแทนลงสมัครรับเลือกตั้งเป็นสมาชิกสภาผู้แทนราษฎรในนามของพรรคจำนวน 3 คน ซึ่งน้อยกว่าจำนวนขั้นต่ำตามที่กำหนดในพระราชบัญญัติพรรคการเมือง พ.ศ. 2524 เป็นเหตุให้พรรคประชาชาติถูกศาลฎีกาสั่งให้ยุบเลิกพรรค ตามคำสั่งที่ 1774/2532 เมื่อวันที่ 17 เมษายน พ.ศ. 2532
กรมทหารราบที่ 11 รักษาพระองค์
โซยุซ เอ็มเอส-04
โซยุซ เอ็มเอส-04 เป็นโครงการอวกาศโซยุซที่เปิดตัวขึ้นเมื่อวันที่ 20 เมษายน พ.ศ. 2560 เพื่อไปยังสถานีอวกาศนานาชาติโดยได้ส่งลูกเรือ 2 คนจากโครงการเอ็กแพรนชัน 52 ไปยังสถานีอวกาศนานาชาติ เอ็มเอส-04 เป็นโครงการอวกาศโซยุซครั้งที่ 133 ลูกเรือประกอบด้วยผู้บัญชาการชาวรัสเซียและวิศวกรชาวอเมริกา เป็นครั้งแรกของโครงการอวกาศโซยุซ เอ็มเอสที่ใช้ระยะเวลาในการถึงสถานีอวกาศเพียง 6 ชั่วโมง โดยภารกิจก่อนหน้านี่ใช้เวลาเข้าวงโคจรถึง 2 วัน และยังเป็นครั้งแรกที่ส่งนักบินอวกาศจำนวน 2 คน หลังจากที่มีภารกิจโซยุซ ทีเอ็มเอ-02
Alice or Alice
Alice or Alice  เป็นซีรีซ์มังงะญี่ปุ่นโดย Riko Korie ได้รับการลงบนหนังสือมังงะเซเน็งของ Media Factory "Comic Cune" ซึ่งเดิมเป็นนิตยสารมังงะเซเน็ง "Monthly Comic Alive" จนถึงสิงหาคม 2015 ซึ่งรวมได้เป็นทังโกบงทั้งหมดสามเล่ม และได้ทำเป็นซีรีซ์อะนิเมะ โดย EMT Squared ซึ่งเริ่มฉายในวันที่ 4 เมษายน 2018
โคลเวอร์เวิกส์
โคลเวอร์เวิกส์  เป็นสตูดิโอผลิตอนิเมะ ซึ่งแปลงมาจาก Kōenji Studio ของเอ-1 พิกเจอร์ส และเป็นบริษัทย่อยของอะนิเพล็กซ์
รายชื่อผลงานทั้งหมดของแอลัน วอล์กเกอร์
แอลัน วอล์กเกอร์ ดีเจชาวนอร์เวย์ ได้เผยแพร่ 1 อัลบัมสตูดิโอ, 2 เอ็กซ์เทนเดดเพลย์ (EP), 19 ซิงเกิล, 19 รีมิกซ์ และ 14 มิวสิกวิดีโอ
เพลง Unity เป็นโครงการแต่งเพลงที่ Alan Walker ทำร่วมกับเหล่า Walkers (แฟนคลับของ Alan Walker) ทั่วโลก
แฟดด์ (เพลงแอลัน วอล์กเกอร์)
เดอะสเปกทรี (เพลง)
เดอะสเปกเทอร์ (เพลง)
ทะกะชิมะยะ
วันเอกราชชาติ (ประเทศโปแลนด์)
วันอิสรภาพแห่งชาติ  เป็นวันชาติของโปแลนด์ที่มีการเฉลิมฉลองทุกวันที่ 11 พฤศจิกายนของทุกปี เพื่อเป็นการฉลองครบรอบการฟื้นฟูอธิปไตยของโปแลนด์ในฐานะสาธารณรัฐที่สองใน ค.ศ. 1918 จากจักรวรรดิเยอรมัน จักรวรรดิออสเตรีย และจักรวรรดิรัสเซีย หลังจากการแบ่งในช่วงปลายคริสต์ศตวรรษที่ 18 ซึ่งทำให้โปแลนด์เสียเอกราชเป็นเวลา 123 ปีจนกระทั่งสงครามโลกครั้งที่หนึ่งสึ้นสุดลง เมื่อการล่มสลายของจักรวรรดิใกล้เคียงทำให้เกิดประเทศใหม่ขึ้น วันนี้ยังถือเป็นวันหยุดในโปแลนด์
National Independence Day (Poland)
บอลเชวิก
การแทรกแซงสงครามกลางเมืองรัสเซียโดยฝ่ายสัมพันธมิตร
การแทรกแซงโดยฝ่ายสัมพันธมิตร เป็นการส่งกำลังทางทหารจากหลายชาติซึ่งเริ่มขึ้นในช่วงสงครามกลางเมืองรัสเซียในปี 1918 เป้าหมายที่ระบุไว้คือการช่วยเชโกสโลวักลีเจียน เพื่อรักษาความปลอดภัยของอาวุธและยุทโธปกรณ์ในรัสเซียและเพื่อกลับมาสร้างแนวรบด้านตะวันออก หลังจากรัฐบาลบอลเชวิคถอนตัวออกจากสงครามโลกครั้งที่หนึ่ง ฝ่ายสำพันธมิตรได้สนับสนุนกองกำลังขาวต่อต้านคอมมิวนิสต์ในรัสเซีย ความพยายามของฝ่ายสัมพันธมิตรถูกขัดขวางโดยการแบ่งวัตถุประสงค์ในสงคราม, ความเบื่อหน่ายจากความขัดแย้งทั่วโลกโดยรวม และขาดการสนับสนุนในประเทศ ปัจจัยเหล่านี้พร้อมกับการอพยพเชโกสโลวักลีเจียน บังคับให้ฝ่ายสัมพันธมิตรถอนตัวออกจากรัสเซียเหนือ และไซบีเรียในปี 1920 แม้ว่ากองกำลังญี่ปุ่นจะยังครอบครองบางส่วนของไซบีเรียจนถึงปี 1922 และบางส่วนทางตอนเหนือของซาฮาลินจนถึงปี 1925
Allied intervention in the Russian Civil War
ควร์ท คนิสเพิล
ควร์ท คนิสเพิล (; 20 กันยายน ค.ศ. 1921 – 28 เมษายน ค.ศ. 1945) เป็นผู้บัญชาการพลขับรถถังเยอรมันในช่วงสงครามโลกครั้งที่สอง ด้วยความน่าทึ่งจากการอ้างว่าได้ทำลายรถถังจำนวน 168 คัน ทำให้เขาได้กลายเป็นนักรบที่ประสบความสำเร็จมากที่สุดในสงครามยานเกราะ
เมื่อวันที่ 10 เมษายน ค.ศ. 2013 เจ้าหน้าที่เช็กได้ยืนยันว่าซากศพของคนิสเพิลถูกพบพร้อมด้วยทหารเยอรมันอีก 15 นายที่หลังกำแพงโบสถ์แห่งหนึ่งในเวอร์โบแว็ตส์ (Vrbovec) ซึ่งระบุตัวตนได้โดยด็อกแท็ก เมื่อวันที่ 12 พฤศจิกายน ค.ศ. 2014 คณะกรรมาธิการหลุมศพสงครามเยอรมัน (German War Graves Commission) ได้ฝังซากศพของเขาไว้ที่สุสานทหารในเบอร์โน พร้อมกับทหารเยอรมันอีก 41 นายที่ได้เสียชีวิตในที่ต่าง ๆ ในมอเรเวียและไซลีเซีย
สโมสรฟุตบอลบางกอกกล๊าส
อัลแบร์ท ไอน์ชไตน์
เขตเกรเวนมาเชอร์
แมงกานีส(II) คาร์บอเนต
แมงกานีส(II) คาร์บอเนต (Manganese(II) carbonate) หรือแมงกานีสคาร์บอเนต (Manganese carbonate) เป็นสารประกอบอนินทรีย์มีสูตรคือ MnCO3 แมงกานีสคาร์บอเนตเกิดขึ้นเองตามธรรมชาติในแร่โรโดโครไซท์ แต่มักจะถูกสร้างโดยโรงงาน เป็นของแข็งไม่ละลายน้ำสีชมพู ประมาณ 20,000 ตันถูกสร้างในปี 2005 สามารถที่จะให้ความร้อนแล้วได้เป็นแมงกานีส(II) ออกไซด์และคาร์บอนไดออกไซด์ได้ สามารถสร้างสารนี้ได้จากการทำปฏิกิริยาระหว่างแมงกานีส(II) คลอไรด์กับโซเดียมคาร์บอเนต
แมงกานีสคาร์บอเนต
ลิเทียมคาร์บอเนต
ลิเทียมคาร์บอเนต (Lithium carbonate) เป็นสารประกอบอนินทรีย์มีสูตรเป็น Li2CO3 เป็นเกลือลิเทียมของคาร์บอเนต มีลักษณะเป็นเกลือสีขาวไม่ละลายน้ำ มีการใช้กันอย่างแพร่หลายในการสร้างโลหะออกไซด์ เนื่องจากใช้ในการรักษาโรคอารมณ์สองขั้ว ลิเทียมคาร์บอเนตอยู่ในรายชื่อของยาที่จำเป็นขององค์การอนามัยโลกซึ่งเป็นยาที่สำคัญที่สุดที่จำเป็นในระบบสุขภาพขั้นพื้นฐาน สามารถสร้างขึ้นได้ด้วยการรวมลิเทียมออกไซด์หรือลิเทียมไฮดรอกไซด์กับคาร์บอนไดออกไซด์ สามารถที่จะทำปฏิกิริยากับกรดกลายเป็นคาร์บอนไดออกไซด์ และสามารถทำปฏิกิริยาคาร์บอนไดออกไซด์ชั่วคราวเพื่อทำไบคาร์บอเนต
ลิเทียมอะไซด์
ลิเทียมอะไซด์ (lithium azide) เป็นสารประกอบอนินทรีย์ที่มีสูตรเคมีเป็น LiN3 เป็นสารที่เป็นพิษและไม่เสถียร และสลายตัวเป็นลิเทียมและไนโตรเจนเมื่อถูกความร้อน
ลิเทียมอะไซด์สามารถสังเคราะห์ได้จากการทำปฏิกิริยาแทนที่คู่ซึ่งกันและกันของโซเดียมอะไซด์และลิเทียมไนเตรต
นอกจากนี้ยังสามารถสังเคระห์ได้ด้วยการทำปฏิกิริยาของโซเดียมเอไซด์กับลิเทียมซัลเฟต
ลิเทียมคลอไรด์
ลิเทียมคลอไรด์ (lithium chloride) เป็นสารประกอบไอออนิก (เกลือ) ประกอบด้วยลิเทียมและคลอรีน มีสูตรเคมีคือ LiCl สามารถดูดความชื้นจากบรรยากาศได้ดีและสามารถละลายน้ำได้ เมื่อเทียบกับโซเดียมคลอไรด์และโพแทสเซียมคลอไรด์จะละลายได้ดีในตัวทำละลายอินทรีย์มีขั้วเช่นเมทานอลและอะซิโตน
ตามธรรมชาติ.
ลิเทียมคลอไรด์ทำหน้าที่เป็นแหล่งไอออนของคลอไรด์ (&lt;ce&gt;Cl^-&lt;/ce&gt;) เช่นเดียวกับเกลือที่ละลายน้ำได้อื่น ๆ การผสมกับเกลือโลหะบางชนิดในสารละลาย จะทำให้เกิดคลอไรด์ที่ไม่ละลายน้ำ ตัวอย่างเช่นการทำปฏิกิริยากับตะกั่ว(II) ไนเตรตจะทำให้เกิดตะกั่ว(II) คลอไรด์
Li+ (ลิเทียมไอออน) เป็นกรดเลอวิสอ่อน ยกตัวอย่างเช่น 1 โมล ของลิเทียมคลอไรด์สามารถเชื่อมต่อแอมโมเนียได้ถึง 4 โมล
เอลฟ์เฟลด (พระมเหสีของพระเจ้าเอ็ดเวิร์ดผู้อาวุโส)
เอลฟ์เฟลด  เป็นพระมเหสีคนที่สองของพระเจ้าเอ็ดเวิร์ดผู้อาวุโส กษัตริย์ของชาวแองโกลแซ็กซัน
เอลฟ์เฟลดเป็นบุตรสาวของอีลดอร์มันเอเธลเฮล์ม ซึ่งอาจหมายถึงอีลดอร์มันเอเธลเฮล์มแห่งวิลต์เชียร์ที่เสียชีวิตในปี ค.ศ. 897
เอลฟ์เฟลดแต่งงานกับพระเจ้าเอ็ดเวิร์ดราวปี ค.ศ. 899 พระองค์มีส่วนร่วมในกฎบัตรเพียงฉบับเดียว คือฉบับที่ลงวันที่เป็นปี ค.ศ. 901 ที่บรรยายถึงพระองค์ว่าเป็น "คอนยุกซ์ เรจิส" (พระมเหสีของกษัตริย์) พระองค์ไม่เคยได้เป็นพระราชินี และแม้ว่าก่อนหน้านี้จะเคยคิดกันว่าพระองค์ได้รับการทำพิธีเป็นพระราชินีในตอนที่พระเจ้าเอ็ดเวิร์ดได้รับการสวมมงกุฎในปี ค.ศ. 900 แต่ปัจจุบันคิดกันว่าไม่เป็นเช่นนั้น
เอลฟ์เฟลดมีพระโอรสสองคน คือ (1) เอลฟ์เวิร์ดที่ต่อมากลายเป็นกษัตริย์แห่งเวสเซ็กซ์หลังการสิ้นพระชนม์ของพระบิดาในปี ค.ศ. 924 แต่พระองค์เองก็สิ้นพระชนม์ในหนึ่งเดือน กับ (2) เอ็ดวินที่จมน้ำสิ้นพระชนม์ในปี ค.ศ. 933 เอลฟ์เฟลดยังมีพระธิดาอีกห้าหรือหกคน หนึ่งในนั้นคือ อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก, อีดฮิล์ดที่แต่งงานกับอูกมหาราช ดยุคของชาวแฟรงก์ และอีดจิธ พระมเหสีของจักรพรรดิอ็อทโทที่ 1 แห่งจักรวรรดิโรมันอันศักดิ์สิทธิ์
พระเจ้าเอ็ดมุนด์ที่ 1 กษัตริย์ในอนาคต พระโอรสของพระมเหสีคนที่สามของพระเจ้าเอ็ดเวิร์ด อีดจิฟู ประสูติในปี ค.ศ. 920/921 ดังนั้นการแต่งงานของเอลฟ์เฟลดน่าจะจบลงในช่วงปลายคริสตทศวรรษ 910 อ้างอิงตามวิลเลียมแห่งมัลม์สบรี พระเจ้าเอ็ดเวิร์ดทิ้งเอลฟ์เฟลดไปแต่งงานกับอีดจิฟู มีบันทึกว่าพระองค์เกษียณตัวเข้าวิหารวิลตันร่วมกับพระธิดาสองคนคืออีดเฟลดกับเอเธลฮิล์ด และทั้งสามถูกฝังอยู่ที่นั่น
อีดจิฟูแห่งเวสเซ็กซ์